Taiwan Zunlawng Ting Myihprap Wan Si Mat Ai Majaw Sut Hpaga Hkringmang Daju Magam Bungli Kaw Nna Pru Mat Na Lam Tsun
Taiwan Zunlawng kaw myihprap wan si mat nna Mung shawa htinggaw Wan (7) daram sa-up kahtet nga ai aten myihprap wan nlu mat ai mabyin a majaw Taiwan Sut Masa Hkringmang kawn mara hkam ai hku nna magam bungli kaw na pru hkringsa mat na lam ndau da ai hpe chye lu ai.
Taiwan Mungdan kaw August (15) ya shani myihprap wan si mat ai majaw Mung shawa Wan (24) daram yakhkak jamjau hkrum mat ai re, hkrunlam madun wan hte dum nta kata na dat lakang ni yawng bungli hkring mat ai sha n-ga dai aten kahtet shadang degree centigrade (32) daram nga ai re, jak rung kaba ni chyam gaw grai wa hkra machyi ai lam nnga ai hpe chye lu ai.
Ndai mabyin manghkang hte seng nna Taiwan Sut Hpaga Hkringmang Li Jie Hkang gaw mara hkam ai hku nna magam bungli kaw na hpru hkringsa mat na matu hpyi shawn wa ai hpe Hkringmang Daju Lin Chun kaw nna mung hkap la ya sai re.
Myihprap wan si mat ai mabyin npawt gaw CPC Cooperation kaw nna Wan jak de Gas len shalai ai kaw manghkang byin ai majaw myihprap wan jak baw (4) bungli n galaw mat nna Taiwan zunlawng ting myihprap wan nlu mat ai re, CPC kawn mung mabyin manghkang lawan jep sagawn sa wa na re nga nna tsun da ai hpe chye lu ai.
kac_Latn kac_Latn kac_Latn kac_Latn kac_Latn